
Szentendre Város Önkormányzat Képviselő-testületének

2023. március 22-i üléséről készült jegyzőkönyvéből

14.
Előterjesztés Bogdányi út 41. szám alatti műemlék épület részleges felújítási munkálatai és hasznosítása tárgyában

Előadó: Fülöp Zsolt polgármester
Szentendre Város Önkormányzat Képviselő-testületének

61/2023. (III.22.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a Szentendre, Bogdányi út 41. szám alatti copf stílusú műemlék épület utcai épületrésze tartószerkezeti megerősítésének kivitelezése közben kialakult állékonyságot veszélyeztető helyzet miatt szükségessé vált faldiagnosztikai vizsgálat eredményét követő pótmunkák többletköltségét jóváhagyja, a felmerülő, becsült bruttó 10.000.000,- Ft összegű többlet kiadást a 2023. évi költségvetés 3.b./Felújítások melléklet Bogdányi  út 41. homlokzatfelújítás + vízszigetelés soráról legfeljebb 10.000.000,- Ft összeghatárig biztosítja;
2. a Nemzeti Kulturális Alap Örökségvédelmi Kollégiuma által kiírt 207135/01814 azonosító számú pályázaton az épület utcai homlokzatának utólagos vízszigetelésére és homlokzatának felújítására megítélt 4.000.000 Ft támogatást visszafizeti;
3. a Szentendre Város Önkormányzat tulajdonában álló 1926 helyrajzi szám alatt felvett, természetben a Bogdányi út 41. szám alatti lakóház és udvar megnevezésű, ingatlan-nyilvántartás szerint 540 m2 alapterületű ingatlanon álló lakásokat a lakásállományból törli (5 db rendeltetési egység melyből 4 lakás), valamint magát a Bogdányi út 41. szám alatti ingatlant a korlátozottan forgalomképes törzsvagyonból kivonja, és forgalomképes ingatlanná nyilvánítja;
4. felkéri a Polgármestert, hogy gondoskodjon az átmenetileg felújítás miatt kiköltöztetett lakók végleges elhelyezéséről, a szükséges cserelakások biztosításával;

5. felkéri a Polgármestert, hogy szerezzen be legalább két ingatlan-értékbecslő által készített szakvéleményt, és azok ismeretében összehasonlító ingatlanelemzésekkel együtt terjessze be az értékesítésre vonatkozó esetleges javaslatokat a Képviselő-testület 2023. májusi soron következő ülésére.
Felelős: Polgármester

Határidő: 1-4. pont: 2023. december 31.


  5. pont: 2023. májusi képviselő-testületi ülés
A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt  s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető-helyettes – intézkedésre
4. Városfejlesztési és Vagyongazdálkodási Iroda, Pályázati ügyintéző – intézkedésre

5. Főépítészi Kabinet, Főépítész – intézkedésre

6. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. március 23.
Simor Györgyné
jegyzőkönyvvezető

